Lester Bowie
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1960 – 1980
Lester Bowie var en amerikansk trompeter og orkesterleder, og en av de mest særpregede solister innen jazzen etter 1970.
Bowie vokste opp i St. Louis. Fra 1965 var han en av hovedpersonene i gruppen Art Ensemble of Chicago, som med sin meget frie stil med klare røtter tilbake i jazzhistorien har hatt stor betydning for utviklingen fra 1970-årene. Bowie spilte i en stil som forente den avantgardistiske jazzens totale frihet med klangfarger og fraseringer som klart viste forbindelse med trompetstiler tilbake til Louis Armstrong.Han besøkte Norge flere ganger med stor suksess, både med Art Ensemble of Chicago og med sine egne, noe større, grupper – From The Roots To The Source og Lester Bowie's Brass Fantasy. I 1990-årene samarbeidet han også ved en rekke konserter og turneer med den norske gruppen The Brazz Brothers.Av hans senere album kan nevnes The Fire This Time (1992) og The Odyssey of Funk & Popular Music, Vol. 1 (1998). Les mer i Store norske leksikon jazz Art Ensemble of Chicago